[{"text_idx": "#000001", "text": "Roedd pobl ifanc 10-28 oed yn cynrychioli eu clybiau gyda\u2019u doniau amrywiol ac yn diddanu cynulleidfaoedd yn ystod penwythnos Gwledd o Adloniant CFfI Cymru."}, {"text_idx": "#000002", "text": "Cafwyd penwythnos llwyddiannus yn Pontio, Bangor wrth i aelodau o bob rhan o Gymru gystadlu yn rowndiau terfynol Adloniant CFfI Cymru yn y Gymraeg a\u2019r Saesneg. Mae\u2019r digwyddiad yn rhoi cyfle i aelodau berfformio ar lwyfan proffesiynol gyda chyfleusterau gwych, offer technegol a chefnogaeth timau technoleg broffesiynol."}, {"text_idx": "#000003", "text": "Ar Ddydd Sadwrn y 4ydd o Fawrth, cynhaliodd y ffederasiwn eu cystadleuaeth Adloniant Saesneg, gyda saith sir wedi cystadlu am deitl Pencampwyr Cymru a chyfle i gynrychioli Cymru yn rowndiau terfynol FfCCFfI. Dechreuodd y sesiwn gyntaf am 12yp gyda pherfformiadau ffederasiynau Maesyfed, Sir Ga\u0302r a Maldwyn. Yn dilyn egwyl, dechreuodd yr ail sesiwn am 5.30yp gyda pherfformiadau ffederasiynau Brycheiniog, Gwent, Morgannwg a Sir Benfro."}, {"text_idx": "#000005", "text": "Cyn y digwyddiad, dywedodd Robert wrth CFfI Cymru; \u201cRwyf wastad wedi mwynhau Cystadlaethau\u2019r Ffermwyr Ifanc. Mae yna angerdd ac egni sy\u2019n anodd ei guro, ac rydw i wedi gweld gwaith trawiadol iawn mewn cystadlaethau \u2013 gan gynnwys ysgrifennu newydd \u2013 dros y blynyddoedd. Bydd yn anodd dod o hyd i gynulleidfa fwy cefnogol a brwdfrydig. Edrych ymlaen yn fawr at y digwyddiad eleni.\u201d"}, {"text_idx": "#000014", "text": "Yn yr Adran Gymraeg croesawyd Myfanwy Alexander a ymunodd a\u0302 ni o Faldwyn, i feirniadu. Mae Myfanwy wedi ysgrifennu ystod eang o bethau, gan gynnwys ar gyfer rhaglenni radio a theledu a\u2019i chyfres o nofelau ffuglen. Bydd y bumed nofel yn y gyfres yn cael ei lansio yn Sioe Frenhinol Cymru eleni. Mae hi hefyd wedi gweithio ym myd drama gymunedol, yn enwedig gyda\u2019r Mudiad CFfI sy\u2019n helpu i ddatblygu ei llygad am gomedi: enillodd wobr Sony am ddychan. Mae Myfanwy yn fam i chwech o ferched sydd i gyd wedi elwa ar y cyfleoedd a ddarperir gan y CFfI."}, {"text_idx": "#000017", "text": "Hefyd yn ystod penwythnos y Gwledd Adloniant, cynhaliwyd ein cystadlaethau blynyddol i aelodau Iau ac Hy\u0302n y flwyddyn a chyhoeddwyd canlyniad y wobr fawreddog ar y llwyfan."}, {"text_idx": "#000021", "text": "Hoffai CFfI Cymru ddiolch yn fawr iawn i\u2019r Beirniaid, stiwardiaid, aelodau a chefnogwyr a wnaeth wneud y digwyddiad mor llwyddiannus ag y bu. Hoffem hefyd gydnabod yn ddiolchgar, ein noddwyr; Wynnstay, noddwyr Gwledd Adloniant CFfI Cymru, Kuhn, noddwyr y gwobrau adloniant Saesneg a JCP Solicitors am noddi cystadlaethau aelod y flwyddyn."}]